

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS NEKILNOJAMOJO TURTO PERDAVIMO PATIKĖJIMO TEISE

2018 m. spalio 22 d. Nr. P13-34

Vilnius

Vadovaudamasis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsniu ir įgyvendindamas Valstybės turto perdavimo valdyti, naudoti ir disponuoti juo patikėjimo teise tvarkos aprašą, patvirtintą Lietuvos Respublikos Vyriausybės 2001 m. sausio 5 d. nutarimu Nr. 16 „Dėl Valstybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“,

p e r d u o d u Lietuvos kariuomenei valdyti, naudoti ir disponuoti juo patikėjimo teise jo nuostatuose numatytai veiklai vykdyti valstybei nuosavybės teise priklausantį ir šiuo metu Lietuvos Respublikos švietimo ir mokslo ministerijos patikėjimo teise valdomą nekilnojamąjį turtą Rokiškyje, Laisvės g. 13:

1. pastatą – mokyklą (unikalus numeris – 7393-2000-9010, bendras plotas – 746,14 kv. m, perduodamų patalpų likutinė vertė 2018 m. spalio 31 d. – 111 278,25 Eur.);

2. pastatą – garažą (unikalus numeris – 7393-2000-9032, bendras plotas – 86,90 kv. m, perduodamų patalpų likutinė vertė 2018 m. spalio 31 d. – 1 439,70 Eur.);

3. kitus inžinerinius statinius (tvora, kiemo aikštelė) (unikalus numeris – 7393-2000-9021, be likutinės vertės).

Generalinio direktoriaus pavaduotojas, Marius Kliokys

laikinai atliekantis generalinio direktoriaus funkcijas

Parengė:

Audrius Navickas

2018-10-17